Jo Cox
Jo Cox var en engelsk politiker, der repræsenterede partiet Labour i Underhuset i Det Britiske Parlament fra 2015 til sin død i 2016.
Jo Cox var uddannet i socialvidenskab og statskundskab fra universitetet i Cambridge og London School of Economics. Forud for sin politiske karriere var hun bl.a. tilknyttet en række forskellige velgørenhedsorganisationer, herunder Oxfam. Som parlamentsmedlem engagerede hun sig bl.a. i kampen for at få bragt borgerkrigen i Syrien til ophør.
Efter deltagelse i et valgmøde (surgery) i sin valgkreds i Yorkshire den 16. juni 2016 blev hun myrdet på åben gade af en mand, Thomas Mair, som klart tilkendegav tilhørsforhold til Britain First-bevægelsen; en stærkt højreorienteret, ekstremistisk bevægelse. Da han blev bedt om at bekræfte sit navn i retten, var hans svar: ”Death to traitors, freedom for Britain”.